Skjold_navn_lille_4f

**Til medlemmer, suppleanter m.fl. af Vordingborg Kommunes Miljøråd**

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 13/555

Dokumentnr.: 28146/15

Afdeling:

Land og Miljø

Sagsbehandler:

Paul Debois

Dir. 55 36 24 12

pde@vordingborg.dk

24-02-2015

# Referat fra det 32. møde i Vordingborg Kommunes Miljøråd d. 23. februar 2015.

Deltagere: Thomas Christfort og Carsten Olsen, Vordingborg Kommune; Jens Rasmussen (suppl.), Dansk Skovforening; Torben Nielsen, Dansk Landbrug; Tommy Clausen, Danmarks Sportsfiskerforbund; Johnny Andersen, Danmarks Jægerforbund; Bjarne Nielsen, Friluftsrådet; Jan Nielsen, Dansk Kano og Kajakforbund; Stig Jürgensen (suppl.), Dansk Ornitologisk forening samt Rolf Hoelgaard og Paul Debois Vordingborg Kommune.

Gæst: Peter Ferdinand, Vordingborg Naturfond (og Danmarks Naturfredningsforening).

Afbud/fraværende: Peter Tillisch, Dansk Skovforening (suppleant deltog); Henrik Dahl, Dansk Ornitologisk Forening (suppleant deltog); Martin Vestergaard, Danmarks Naturfredningsforening; Kristoffer B. Petersen, Museerne Sydøstdanmark og Mikkel B. Clausen, Naturstyrelsen.

**Referat:**

**Ad.1) Godkendelse af dagsorden.** Godkendt

**Ad. 2) Godkendelse af referatet fra mødet d. 17. november 2014**. Godkendt.

**Ad. 3) Projekt ved Hulemosen og årets blomsterprogram.**

Jette Stauner, Vordingborg Kommune, der skulle fortælle om ovennævnte indsatser, var blevet syg, så punktet var blevet overtaget af Paul Debois, Vordingborg Kommune.

Miljørådet har på to tidligere ekskursioner besøgt områderne ved Nyråd og fulgt udviklingen.

På de kommunale arealer er der en række indsatser, der søges sammentænkt, så der samlet set bliver tale om et bynært rekreativt areal til gavn for beboerne og gæster.

Der blev omdelt oversigtskort om de mange tiltag. Og der kommer flere til.

./. Kortmaterialet er vedlagt referatet.

Der er regnvandsforsinkelsesbassiner, udformet så de både forsinker tilstrømningen til Vintersbølle bæk og udgør et rekreativt naturelement. Der er gravet vandhuller, lavet stier, lavet skovrejsning, restaureret vandløb og Hulemosesøen fungerer som ”vandparkeringsområde”, der udligner store afstrømninger. Der er afgræsning med køer i folde og i den ene fold sker afgræsningen af et lokalt græsningslaug.

Og så er der i etaper ved at blive lavet en trægangsti ved Hulemosesøen. 2. etape er netop gennemført. Den erstatter den eksisterende sti, der ofte er meget fugtig. Gangstien gøres tilgængelig for kørestolsbrugere og der laves fiskepladser, herunder også platforme der er handicapvenlige.

Vordingborg Kommune er kendt for sit sommerblomsterprogram (købstæderne). Hvert år har sit tema, hvortil blomstersammensætningen er tilpasset. I år er arbejdstitlen ”Klædt i Sølv og Fløjl”. De anvendte løvplanter og græsser er i grålige og vinrøde nuancer og blomsterne i farverne magenta, rosa, lilla, lyseblå og vinrød. Der blev vist et oversigtbillede af sommerblomsterne. Der er desuden et mindre omfattende forårsprogram.

Som de tidligere år vil der være et åbent hus arrangement i drivhusene. Datoen er ikke fastlagt endnu.

**Ad. 4) Vildtlaug projekterne** v/ Johnny Andersen Danmarks Jægerforbund.

Johnny tog udgangspunkt i et PowerPoint show.

./. Oplægget er vedlagt referatet i en pdf. Udgave. Se dette.

Johnny nævnte i øvrigt

* At Vordingborg Kommune efter anbefaling fra Miljørådet har støttet det treårige forprojekt med 75.000 kr.
* At projektet har fået 4 mio. kr. i støtte fra Aage V. Jensens Fonde og 15. juni Fonden.
* At der i testområde er registreret en fremgang på 60 % for agerhøne.
* At der sker optællinger 2 gange årligt med ”stående hund”. Andre arter eks. hare optælles også.
* At der er startet 3 markvildtlaug i Vordingborg Kommune. 2 på Sjælland 1 på Møn.
* At markveje er gode for hare og agerhøne (noget at spise).
* At udsætning af agerhøns bør ske med voksne individer.

Hvis man vil vide noget mere om emnet gentages linket fra mødedagsordenen til jægerforbundets hjemmeside.

<http://www.jaegerforbundet.dk/Markvildtprojektet.1593.aspx>

**Ad. 5) Forslag til ændring af Vordingborg Naturfond.**

v/Peter Ferdinand, formand for Vordingborg Naturfond.

./. Der var udsendt oplæg med mødedagsordenen. Vedlægges også referatet.

Vordingborg Naturfond er stiftet af medlemmer af Miljørådet som opfølgning på minikonferencen ”Tag temperaturen på naturen i Vordingborg Kommune” d. 30. september 2011. Rapporten fra konferencen kan ses på Miljørådets hjemmeside.

<http://www.miljoeraadet.vordingborg.dk/cms/site.aspx?p=16672>

Repræsentanterne fra Dansk Landbrug, Dansk Skovforening, Danmarks Naturfredningsforening og Dansk ornitologisk forening har stiftet Vordingborg Naturfond.

Folder om Naturfonden blev omdelt. Læs mere om fonden på [www.vornaturfond.dk](http://www.vornaturfond.dk)

Peter nævnte, at

* Naturfonden har fået en startkapital fra Vordingborg Kommunes Udviklingspulje
* Der nu har været arbejdet med at opbygge fonden i 2 år.
* Den indledende indsamlingskampagne har skuffet
* Det er for lille en kreds, der har arbejdet med projektet.
* Der er behov for at ændre kurs.

Det fremlagte forslag indebærer en udvidelse af kredsen bag naturfonden.

De øvrige organisationer blev spurgt, om de vil indgå i et kommende repræsentantskab.

De stiftende foreninger er positive overfor ændringerne.

Danmarks Jægerforbund og Friluftsrådet er positive for at indgå i arbejdet (repræsentantskabet)

Danmarks Sportsfiskerforbund og Dansk Kano og Kajakforbund er positive med det forbehold, at de lokale foreninger, de kommer fra, er relativt små, hvorfor de må afklare med baglandet.

Peter erklærende sig tilfreds med de positive tilsagn og vil indkalde til møde i marts måned.

**Ad. 6) Tag temperaturen på friluftslivet i Vordingborg Kommune.**

v/arbejdsgruppen Jan Nielsen, DKKF, Bjarne Nielsen, Friluftsrådet og Peter Tillisch, DS.

Gruppen afventer stadig arbejdsmøde med kommunens administration. (NB! Indkaldes snarest)

**Ad. 7) Gensidig orientering.**

* Torben Nielsen, Dansk Landbrug meddelte, at han nu stopper i Miljørådet. Afløser udpeges forventeligt i marts måned.

Der skal lyde en stor tak til Torben for hans altid engagerede og konstruktive medvirken i Miljørådets arbejde! Torben har været med fra starten i 2007.

Torben omtalte, at der er udsendt en fælles pressemeddelelse (Vordingborg Kommune og Landboforeningerne) i forhold til arbejdet med at justere på hvilke vandløb, der er omfattet af 2 m bræmme bestemmelsen. Torben omtalte desuden en sag herom, hvor kommunen har været lang tid om at reagere.

* Tommy Clausen, Danmarks Sportsfiskerforbund fortalte om arbejdet med at tælle gydebanker i vandløbene. Omtalte at der var mange fisk i vandløbene, hvilket burde give sig udtryk i en god bestand om 2 – 3 år.

* *Vandhandleplan (1. planperiode 2009 – 2015).* Thomas Christfort, Vordingborg Kommune fortalte om den politiske proces i forhold til vandhandleplanen. Vandhandleplanen skal sikre gennemførelsen af vandplanernes indsatskrav. Thomas fortalte, at da vandplanens krav til kloakeringen i det åbne land afspejles i vandhandleplanen, og da der ikke er politisk tilslutning til omfanget af indsatsen, så foregår der en politisk afklaring heraf.

Paul Debois, Vordingborg Kommune fortalte, at når den politiske proces er gennemført, så skal vandhandleplanen i 8 ugers offentlig høring inden den på ny kan forelægges for kommunalbestyrelsen til vedtagelse.

* *Høring om 2. generations vandområdeplaner (2016 – 2021).*

Paul Debois, Vordingborg Kommune orienterede om processen. Vandområdeplanerne er i offentlig høring fra 22. december 2014 til 23. juni 2015. Materialer om planerne kan ses på Naturstyrelsens hjemmeside. Link: <http://naturstyrelsen.dk/vandmiljoe/vandplaner/>

Administrationen er ved at gennemse materialet. På vandløbsindsatsen kan det umiddelbart konstateres, at indsatskravene svarer til de forslag, der blev indmeldt som resultat af arbejdet i Vandrådene.

Tilsvarende er Natura2000 planerne i offentlig høring frem til 10. april 2015.

Materialet kan ses på Naturstyrelsens hjemmeside. Link

<http://naturstyrelsen.dk/naturbeskyttelse/natura-2000/natura-2000-planer/>

Der henvises desuden til referat og materiale fra Miljørådets møde d. 15. september 2014 pkt. 5 og 6.

* *Relancering af Naturrum Præstø Fjord.*

v/Paul Debois, Vordingborg Kommune. Der laves et arrangement d. 8. – 9. maj 2015.

Dels formidlingsaktiviteter med udgangspunkt i formidlingshuset ved Præstø Havn. Dels lancering af ny grejbank bl.a. til brug for skoler, dels formidling om livet på lavt vand (primært for børn), mad på bålplads m.v.

Der er lavet en ny folder til Naturrum Præstø Fjord ”Præstø Fjord – fra søsiden”. Der laves en to dages sejltur (kano/kajak).

Folderen blev omdelt.

Nærmere program om synliggørelse af arrangementet kommer senere.

* *Orediget – status og forløb.*

v/ Rolf Hoelgaard, Vordingborg Kommune.

Diget er ved at blive etableret. Lang proces. MSE, der er entreprenør på byggearbejdet, er gået konkurs d. 15. februar. Kommunen har ikke penge i klemme. Arbejdes forventes gennemført, når der er sket en afklaring.

Der har været stiftende generalforsamling til et Digelag d. 15, januar, og der er valgt en bestyrelse.

* *Præstegaardsgrøften* (vandløb på Vestmøn ved Damsholte).

v/ Rolf Hoelgaard, Vordingborg Kommune. Som følge af en projekteringsfejl ved omlægning af Præstegaardsgrøften er der opstået nogle utilsigtede afvandingsproblemer på nogle lokaliteter. Der blev fortalt om den løsningsmodel, der netop er forelagt Teknik og Miljøudvalget. Der er tale om en robust løsning.

*Aktindsigt. Orientering.*

v/Thomas Christfort og Rolf Hoelgaard, Vordingborg Kommune.

På baggrund af en kloakeringssag på Østmøn (Magleby) er der kommet krav om aktindsigt i uhørt omfang fra primært en person. Det har været nødvendigt at ansætte en medarbejder (tidsbegrænset) til at løse problemstillingen, så andre opgaver kan løses. Der er snævre tidsrammer i forhold til aktindsigt.

Thomas fortalte om de p.t. manglende løsningsmodeller og de politiske initiativer, der er taget i forhold til at mødes med miljøministeren/miljøministeriet, for at afklare problemstillingen om kloakeringen i Magleby. P.t. har minister/ministerium ikke været indstillet på et møde.

* *Biosfæreprojekt på Møn.* Orientering v/ Paul Debois, Vordingborg Kommune

Der er afsat midler via kommunens udviklingspulje til et forprojekt omhandlende muligheden for at etablere et biosfære område på Møn. Biosfæreprogrammet (en ordning under UNESCO) handler om bæredygtig udvikling. Bæredygtigheden ligger i bevarelse og skabelse af en mangfoldig og artsrig natur i samspil med den sociale, kulturelle og ikke mindst erhvervsmæssige udvikling af området. D.v.s. det handler både om natur og mennesker.

Mere om forprojektet på næste Miljørådsmøde.

* *Problemer med hundeluftning (løse hunde).* v/ Johnny Andersen, Danmarks Jægerforbund.

Punktet blev ikke drøftet på Miljørådsmødet, men er efterfølgende sendt til referenten.

Mail tekst fra Johnny:

”Jeg ville have fremført følgende, under pkt.7, på mødet, hvis jeg ikke var gået tidligt.

Det kritiseres at hundeluftere ikke respekterer gældende lovgivning, samt opsatte skilte desangående. Det er ikke befordrende for jordrugende fugle, af alle arter, at man slipper sine hunde, langs stisystemer og brakbræmmer i det åbne land. Vi så gerne et større netværk af hundelufterområder, evt. ved brug af til kommunen hørende områder.

Evt. kan vi sætte det på, som et punkt, på næste mødes dagsorden.”

**Ad. 8 Evt.**

Jfr. ovenstående orientering vil der på næste møde indgå et pkt. om problemer med løse hunde på brak og bræmmer. Intro v/ Johnny Andersen, Danmarks Jægerforbund.

Desuden vil der være et punkt omhandlende biosfære forprojektet på Møn.

Næste møde i Miljørådet mandag d. 11. maj 2015 kl. 17 – 19.30.

Venlig hilsen

Paul Debois